Mahmoud Dahoud
Mahmoud Dahoud (født d. 1. januar 1996) er en tysk-syrisk fodboldspiller, som spiller for Bundesliga-klubben Borussia Dortmund og Tysklands landshold.

Baggrund 
Dahoud blev født i Amuda, en by i det nordlige Syrien. Han flyttede med sin familie til Tyskland da han var kun få måneder gammel.

Klubkarriere

Borussia Mönchengladbach 
Dahoud fik sin førsteholdsdebut den 28. august 2014. Efter at han gjorde sin Bundesliga debut blev Dahoud den første spiller født i Syrien til at spille i Bundesligaen. Han fik en større role i 2015-16 sæsonen, og scorede sit første mål den 23. september 2015 imod Augsburg.

Før 2016-17 var der store bud fra flere storklubber i Europa på Dahoud, herunder Liverpool og PSG, men Gladbach afviste dem. Utilfreds med dette, nægtede han at forlænge sin kontrakt med Gladbach, og i marts 2017 blev det annonceret at Dahoud ville skifte Borussia Dortmund.

Borussia Dortmund 
Dahoud fik sin Dortmund debut den 6. august 2017 i et nederlag til Bayern München. Han skulle vente længe for sit debutmål, som kom den 26. august 2018.

Dahoud havde en svær 2018-19 sæson, da han faldt bag Thomas Delaney og Axel Witsel som fortrukken midtbanespiller. 2019-20 var lige svær, da han døjede med skader, og kun spillede 14 kampe i sæsonen. Han startede på banen, og assisterede det første mål, da Dortmund vandt DFB-pokalen den 13. maj 2021 over RB Leipzig.

Landsholdskarriere

Ungdomslandshold 
Dahoud har repræsenteret Tyskland på flere ungdomsniveauer. Han var med i truppen da Tyskland vandt U/21-EM i 2017.

Seniorlandshold 
Dahoud kunne vælge repræsentere både Tyskland eller Syrien, men gjorde det tideligt klart at han ønskede at spille for Tyskland. Han fik sin seniordebut den 7. oktober 2020 i en venskabskamp imod Tyrkiet.

Titler 
Borussia Dortmund
 DFB-Pokal: 1 (2020-21)
 DFL-Supercup: 1 (2019)

Tyskland U/21

 U/21-Europamesterskabet: 1 (2017)

Kilder

Eksterne henvisninger 

 Mahmoud Dahoud profil på Transfermarkt
 Mahmoud Dahoud profil på Bundesliga
 Mahmoud Dahoud profil på Soccerway
 Mahmoud Dahoud profil på Borussia Dortmund

Personer fra Tyskland
Fodboldspillere fra Syrien
Fodboldspillere fra Tyskland
Fodboldspillere fra Borussia Mönchengladbach
Fodboldspillere fra Borussia Dortmund